Firudin Allahverdi

Firudin Allahverdi () — Azərbaycan bəstəkarı.

 Həyatı 
1980-ci ildə Bakı şəhərində anadan olub. 2003-cü ildə Bakı Musiqi Akademiyasını bəstəkarlıq ixtisası üzrə (prof. Xəyyam Mirzəzadənin sinfi) bitirib. 2006-cı ildə Almaniyada keçirilən Stockhausen-Courses`larda iştirak etmişdir. Azərbaycan İdman və Gənclər Nazirliyinin keçirdiyi müsabiqədə gənclər arasında 2001-ci ilin ən yaxşı mahnı və romans bəstəkarı adını almış, 2002-ci ildə Dövlət Sərhəd Xidmətinin keçirdiyi marş müsabiqəsində I yeri tutmuşdur. Əsərləri yerli və xarici ansambllar tərəfindən ifa olunmuşdur.

2008-ci ilin avqust ayında İsveçrədə gənc bəstəkarlar arasında keçirlən 4-cü Beynəlxalq müsabiqədə (pre-Art) Firudin Allahverdi "Paradoxes" əsəri ilə müsabiqədə birinci yeri tutaraq müsabiqənin əsas mükafatına layiq görülmüşdlür.

Firudin Allahverdi bəstəkarlıq fəlaiyyəti ilə bərabər Azərbaycan mədəniyyətində mövcud problemlərlə bağlı vaxtaşarı qəzet səhifələrində də maraqlı yazılarla çıxış edir. O, yeni nəsil azərbaycanlı gənclər arasında fərqlənən ən bariz intellektuallardandır. Firudin həmçinin Azərbaycanda fəaliyyət göstərən, rus dilli intellektuallarının yaratdıqları "kultura.az" mədəniyyət və incəsənət internet potalının idarə heyətinin üzvüdür.

 Mükafatları 
 Azərbaycan Gənclər və İdman nazirliyinin "Gənclər mükafatı" (2002, 2006);
 "Sərhədçilər: dünən, bu gün, sabah" müsabiqəsində I mükafat (2002);
 4-cü pre-Art Beynəlxalq Gənc Bəstəkarlar müsabiqəsində I yer (2008)

 Əsərləri 
 Fortepiano musiqisi:
 Prelüdlər (1999);
 Variasiyalar (2000);
 Kamera musiqisi:
 Sonata (P-no, V-n) (2001);
 Quartet in D (String quartet) (2002);
 Hara (Cl, V-n, P-no) (2004);
 BI-lennium (8 əl üçün) (2004);
 BI-lennium II (4 əl və Tape);
 Çayxana (3 ansambl və zərb alətləri) (2005);
 Yar — Aman (Eng. Horn, Guitar, Soprano) (2005);
 Pre_Post (Piano, Guitar, V-n, V-cello, zərb alətləri;
 Orkestr musiqisi
 Orkestr üçün Musiqi (2003);
 Orkestr ve Xor üçün "Qarabağ" odası (2004);
 Teatr musiqisi
 Samir Sədaqətolu "Itən Vaxt" (Baki Kamera Teatrı; rej. Cənnət Səlimova, tamaşa 2002-ci ildə Teatr Xadimləri İttifaqının xüsusi mükafatına layiq görülüb.)
 Mirzə Fətəli Axundov "Hekayəti-Xırs-Quldurbasan"(Baki Kamera Teatrı; rej. Cənnət Səlimova, tamaşa 2003-cü ildə "Qızıl Dərviş" mükafatına layiq görülüb.)
 Hüseyn Cavid "Şeyx Sənan"(Baki Kamera Teatrı; rej. Cənnət Səlimova, 2006)
 "Vətən" (Bakı Uşaq Teatrı; 2003);
 Rüstəm İbrahimbəyov "Unudulmuş avqust" (Bakı Slavyan Universiteti; 2003)
 Elçin Əfəndiyev "Baladadaşın toy hamamı"(Azərbaycan Dövlət Musiqili Teatrı; rej. Cənnət Səlimova)

 Filmoqrafiya 
 Bəylik dərsi (film, 2007)
 Mərhəmətin dadı (film, 2007)
 Yalançılar (film, 2008)
 Teatral həyat (film, 2009)
 Əzizim Fellini (film, 2010)
 Mürafiə vəkillərinin hekayəti (film, 2011)
 Səhərə inan... (film, 2011)
 Şəbəkə (film, 2011)
 Üçüncü günün adamı (film, 2017)
 Nar bağı (film, 2017)
 Suğra və oğulları (film, 2021)

 Videolar 
 "Music for 12 musicians" 
 "BI-lennium II" 
 "Təfsir" 

 İstinadlar 

 Xarici keçid 
 Şəxsi səhifəsi

Kateqoriya:Azərbaycan bəstəkarları
Kateqoriya:Bakıda doğulanlar
Kateqoriya:Bakı Musiqi Akademiyasının məzunları